**Zápisnica**

zo zasadnutia Komisie na ochranu verejného záujmu pri výkone funkcií funkcionárov

Mesta Šamorín, konaného dňa 2.09.2020 o 14.00 hod na MsÚ v Šamoríne

**Prítomní :**

* Angela Jágerová, predseda komisie
* Ľudovít Ürge, člen komisie

**Program :**

1. Otvorenie a schválenie programu zasadnutia
2. Určenie zapisovateľa
3. Preverenie doručenia majetkových priznaní poslancov mestského zastupiteľstva za rok 2019
4. Záver

**K bodu č. 1 – Otvorenie**

Rokovanie komisie otvorila predseda komisie Angela Jágerová, ktorá privítala prítomných členov komisie, zároveň dala hlasovať o programe zasadnutia komisie.

**Hlasovanie za program zasadnutie komisie:**

Prítomní : 2

Za : 2

Zdržal sa : 0

**K bodu č. 2 - Určenie zapisovateľa**

Predseda komisie Angela Jágerová za zapisovateľku komisie navrhla Helenu Piačekovú, asistentku prednostu MsÚ. O svojom návrhu dala hlasovať.

**Hlasovanie za zapisovateľku komisie :**

Prítomní : 2

Za : 2

Zdržal sa : 0

**Uznesenie č. 1/2020/1**

Komisie na ochranu verejného záujmu pri výkone funkcií funkcionárov Mesta Šamorín na svojom zasadnutí dňa 02.09.2020

**schválila** program zasadnutia komisie a určila za zapisovateľku Helenu Piačekovú.

**K bodu č. 3 - Preverenie doručenia majetkových priznaní poslancov mestského zastupiteľstva za rok 2019**

Komisia preskúmala odovzdané oznámenia funkcií, zamestnaní, činností a majetkových pomerov primátora mesta a poslancov Mestského zastupiteľstva Mesta Šamorín podľa čl. 7 ústavného zákona č. 357/2004 Z. z. o ochrane verejného záujmu pri výkone verejných funkcionárov (ďalej len oznámenie) za rok 2019.

Komisia skonštatovala, že všetci poslanci MsZ splnili svoju zákonnú povinnosť a doručili na MsÚ svoje oznámenia za rok 2019.

Predseda komisie navrhla, aby oznámenia boli spracované do sumárnej podoby (ako to zverejňuje napr. TTSK) a v súlade so zákonom zverejnené na webovom sídle mesta Šamorín [www.samorin.sk](http://www.samorin.sk) pod samostatným okienkom.

**Hlasovanie za spracovanie skrátenej podoby oznámení a ich zverejnení na webovom sídle mesta:**

Prítomní : 2

Za : 2

Zdržal sa : 0

**Uznesenie č. č. 2/2020/1**

Komisia na ochranu verejného záujmu pri výkone funkcií funkcionárov Mesta Šamorín na svojom zasadnutí dňa 02.09.2020:

* **vzalo na vedomie,** že povinnosť podať oznámenie podľa čl. 7 ústavného zákona č. 357/2004 Z. z. o ochrane verejného záujmu pri funkcií verejných funkcionárov si splnilo všetkých 19 poslancov a primátor mesta,
* **doporučuje** sumárne podoby oznámení zverejniť na webovom sídle mesta Šamorín [www.samorin.sk](http://www.samorin.sk) v príslušnej kolónke.

Zapísala : Helena Piačeková, dňa 2.09.2020

 Angela Jágerová

 predseda komisie